Rue de la Victoire

Rue de la Victoire (ulica Víťazstva) je ulica v Paríži. Nachádza sa v 9. obvode.

Poloha 
Ulica vedie od križovatky s Rue Lafayette a končí pri Rue Joubert. Je orientovaná od východu na západ.

Dejiny 
Ulica sa pôvodne nazývala Rue Chantereine (Spievajúcich žiab), pretože oblasť bola močaristá a bolo tu veľa žiab (rainette z latinského rana), ktoré kvákali. Svoj dnešný názov Rue de la Victoire prvý raz získala po Napoleonovom egyptskom ťažení, lebo generál Bonaparte mal v ulici palác, a menovala sa tak do roku 1816. Opätovne svoj názov ulice získala v roku 1833.

Významné stavby 
 Dom č. 44: Veľká synagóga
 Domy č. 58 – 60: stoja na mieste paláca Beauharnais, kde Napoleon Bonaparte zorganizoval v roku 1799 svoj brumairový prevrat.
 Dom č. 98bis: palác architekta Françoise Josepha Bélangera (1745-1818), ktorý ho dal po svojom prepustení z väznice Saint-Lazare počas Francúzskej revolúcie zariadiť v pompejskom štýle pre svoju manželku, tanečnicu Dervieux.

Iné projekty

Externé odkazy 
 Ulica na stránkach Paríža

Zdroj 
 

Victoire